2.pielikums

**Plānotie pasākumi citu esošo politiku ietvaros ar pozitīvu ietekmi uz jūras vidi**

Jūras vides stāvokli ietekmē pasākumi, kas tiek īstenoti dažādu politiku ietvaros un dažādās tautsaimniecības nozarēs. Izstrādājot pasākumu programmu, ir jāņem vērā īstenošanā esošie un plānotie pasākumi, kas izriet no starptautiskajiem, ES un Latvijas politikas plānošanas dokumentiem un tiesību aktiem un kam būs pozitīva ietekme uz jūras vidi un to ietekmējošām antropogēnajām slodzēm līdz 2027. gadam. Jūras vides stāvokļa komponentēm un slodzēm, kur ir novērtēta neatbilstība labam jūras vides stāvoklim (LJVS), tika apkopota informācija par spēkā esošiem politikas ietvariem un to pasākumiem, kuri vēl ir ieviešanā, vai ir plānoti un kuri varētu nākotnē samazināt slodzes un uzlabot jūras vides stāvokli. Šādu pasākumu pozitīvais efekts ir ņemts vērā, novērtējot līdz 2027.gadam sagaidāmās slodžu izmaiņas esošo politiku pasākumu ieviešanas rezultātā, kas kalpoja par pamatu papildus pasākumu nepieciešamības novērtēšanai.

Tālāk tekstā sniegts šādu politikas ietvaru kopsavilkums. Pilns izvērtējums par sagaidāmo ietekmi uz jūras vides stāvokli no īstenošanā esošiem un plānotiem pasākumiem, kas izriet no šiem starptautiskajiem, ES un Latvijas politikas plānošanas dokumentiem un tiesību aktiem, sniegts projekta “Zināšanu uzlabošana jūras vides stāvokļa jomā” (projekta Nr. 17-00-F06803-000001)” kvalitatīvo raksturlielumu novērtējumu atskaitēs[[1]](#footnote-1).

**Bioloģiskās daudzveidības aizsardzība**

* Pasākumi, kas izriet no “ES Bioloģiskās daudzveidības stratēģijas 2030”[[2]](#footnote-2).
* Pasākumi, kas izriet no atjaunotā HELCOM “Baltijas jūras rīcības plāna” (2021)[[3]](#footnote-3) (rīcības bioloģiskās daudzveidības segmentā).
* Pasākumi, kas ietverti “Vides politikas pamatnostādnēs 2021.-2027.gadam” saistībā ar bioloģiskās daudzveidības aizsardzību (14.rīcības virzienā “Saglabāt sugu daudzveidību un nodrošināt biotopu labvēlīgas aizsardzības mērķu sasniegšanu”, 15.rīcības virzienā “Pilnveidot ES nozīmes aizsargājamo dabas teritoriju Natura 2000 tīklu, balstoties uz sugu un biotopu izplatības kartēšanā iegūtajiem datiem, kā arī ņemot vērā jaunāko zinātnisko pētījumu un monitoringa datus”, 16.rīcības virzienā “Aizsargājamo sugu dzīvotņu un biotopu atjaunošana un apsaimniekošana”, 17.rīcības virzienā “Bioloģiskās daudzveidības saglabāšanas pasākumu integrēšana tautsaimniecības nozarēs”, 21.rīcības virzienā “Bioloģiskās daudzveidības finansējuma nodrošināšana”, 32.rīcības virzienā “Aizsargājamo jūras teritoriju un to tīkla attīstība, tai skaitā Latvijas Ekskluzīvajā ekonomiskajā zonā”).
* Pasākumi, kas ietverti “Prioritāro rīcību programmā Natura 2000 tīklam Latvijā (2021–2027)”, tajā skaitā:
  + noteikt jaunas Aizsargājamās jūras teritorijas (AJT) bentisko biotopu aizsardzībai Latvijas Ekskluzīvās ekonomiskās zonas (EEZ) ūdeņos un izstrādāt AJT apsaimniekošanas plānu;
  + nodrošināt jūras biotopu monitoringu un regulāru jūras bioloģiskās daudzveidības monitoringu, tajā skaitā jūras Natura 2000 teritorijās;
  + veikt novērtējumu jūras Natura 2000 tīkla efektivitātei Latvijas jūras ūdeņos;
  + veikt vēja parku ietekmes uz migrējošiem putniem novērtēšanu;
  + veikt izpēti par jūras putniem nozīmīgām barošanās, vairošanās un migrācijas vietām un biotopiem.
* Pilotprojekts trīs piekrastes Īpaši aizsargājamās dabas teritorijās (ĪADT) atpūtnieku piekļuves ierobežošanai piekrastē ligzdojošiem putniem nozīmīgās vietās un periodā: 2022.gadā un turpmākos gados no 1.aprīļa līdz 1.augustam dabas liegumā “Ovīši” (Irbes grīvā) un Slīteres nacionālajā parkā (Ķikana grīvā) un no 1.maija līdz 1.augustam Dabas parkā “Piejūra” (Gaujas grīvā) ir izveidotas norobežotas teritorijas, kur ir liegta cilvēku un suņu pārvietošanās, lai netraucētu putnu ligzdošanu. Pasākuma īstenošanai plānots darbs ierobežojumu ievērošanas kontrolei un nepieciešamības skaidrošanai pasākuma īstenošanas vietās. Katru gadu tiks veikts piekrastes ligzdojošo putnu monitorings, lai vērtētu šī pasākuma efektivitāti.
* Pasākumi, kas ietverti “Pogainā roņa (*Phoca hispida*), pelēkā roņa (*Halichoerus* *grypus*) un plankumainā roņa (*Pusa vitulina*) apsaimniekošanas (aizsardzības) plānā” 2021.-2031.gadam (VARAM Rīkojums Nr. 1-2/33 (18.02.2021.) Par sugas aizsardzības plāna apstiprināšanu).
* Ministru kabineta 2019.gada 21.maija rīkojums Nr. 232 “JŪRAS PLĀNOJUMS 2030. Jūras plānojums Latvijas Republikas iekšējiem jūras ūdeņiem, teritoriālajai jūrai un ekskluzīvās ekonomiskās zonas ūdeņiem”, kas izstrādāts atbilstoši Eiropas Parlamenta un Padomes Direktīvai 2014/89/ES (2014.gada 23.jūlijs), ar ko izveido jūras telpiskās plānošanas ietvaru.

**Zivju pārzveja, roņu un putnu piezveja**

* Pasākumi, kas izriet no ES Regulas 2019/1241 (20.06.2019) par zvejas resursu saglabāšanu un jūras ekosistēmu aizsardzību ar tehniskiem pasākumiem[[4]](#footnote-4). Regula nosaka tehniskus pasākumus un ierobežojumus, lai palīdzētu īstenot kopējās zivsaimniecības politikas mērķus, piemēram, zvejot maksimālajā ilgtspējīgas ieguves apjomā, samazināt nevēlamas nozvejas, novērst piezveju (gan putnu, gan jūras zīdītāju), sasniegt labu vides stāvokli, veicināt jūras sugu mazuļu un nārsta baru aizsardzību, izmantojot selektīvus zvejas rīkus un pasākumus.
* Pasākumi, kas ietverti “Prioritāro rīcību programmā Natura 2000 tīklam Latvijā (2021–2027)”: īstenot roņu un jūras putnu piezvejas monitoringu, izstrādāt pasākumus roņu un putnu piezvejas samazināšanai piekrastes zvejniecībā.

**Svešo sugu ieviešanās un negatīvā ietekme**

* Pasākumi, kas izriet no 2004.gada Starptautiskās konvencijas par kuģu balasta ūdens un nosēdumu kontroli un pārvaldību (Latvijā pieņemta ar likumu “Par 2004.gada Starptautisko konvenciju par kuģu balasta ūdens un nosēdumu kontroli un pārvaldību” (pieņemts 20.06.2018.)).
* “Vides politikas pamatnostādņu 2021.-2027.gadam” pasākumi saistībā ar kuģu balasta ūdens un nosēdumu (kaitīgo ūdens organismu un patogēno mikroorganismu) apdraudējuma jūras ekosistēmai novēršanu (35.rīcības virzienā): 35.1.Īstenot kuģu balasta ūdens un nosēdumu pārvaldības monitoringu (arī vides kontroles ietvaros), t.sk. svešo sugu monitoringu ostās un jūras ūdeņos; 35.3. Nodrošināt atbilstošas balasta ūdens nosēdumu pieņemšanas iekārtas ostās (kur nepieciešams/ kur notiek kuģu remonts, tilpņu labošana, tīrīšana).
* Pasākumi, kas izriet no Eiropas Parlamenta un Padomes Regulas (ES) Nr. 1143/2014 (2014.gada 22.oktobris) par invazīvu svešzemju sugu (ISS) introdukcijas un izplatīšanās profilaksi un pārvaldību.
* Pasākumi, kas ietverti “Prioritāro rīcību programmā Natura 2000 tīklam Latvijā (2021–2027)”: Izpēte par ISS ietekmi uz ekosistēmām, dzīvotnēm, sugām, to izplatības ceļiem un labākajām ierobežošanas metodēm; rīcības plāna izstrāde jūras ISS pārvaldībai attiecībā uz apaļo jūrasgrunduli Neogobius melanostomus un Ķīnas cimdiņkrabi Eriocheir sinensis.

**Biogēnu piesārņojuma ienese**

* Pasākumi, kas izriet no Eiropas Parlamenta un Padomes direktīvas (ES) 2016/2284 (2016.gada 14.decembris) par dažu gaisu piesārņojošo vielu valstu emisiju samazināšanu un ar ko groza Direktīvu 2003/35/EK un atceļ Direktīvu 2001/81/EK un Ministru Kabineta rīkojuma Nr.197 (16.04.2020.) “Par Gaisa piesārņojuma samazināšanas rīcības plānu 2020.-2030. gadam”.
* Pasākumi, kas izriet no atjaunotā HELCOM “Baltijas jūras rīcības plāna” (2021) (rīcības eitrofikācijas segmentā).
* Papildus pasākumi biogēnu piesārņojuma ieneses samazināšanai, kas noteikti “Upju baseinu apsaimniekošanas plānos” 2022.-2027.gadam[[5]](#footnote-5), tajā skaitā:
* pasākumi lauksaimniecības radītā piesārņojuma samazināšanai ietekmētajos “riska” ūdensobjektos, tajā skaitā, ierīkot ilggadīgos stādījumus aramzemēs, ieviest konservējošo (minimālo) augsnes apstrādi, samazināt slāpekļa mēslojuma lietojumu (par 20% no normas), izveidot sedimentācijas dīķi (baseinu), ierīkot kontrolēto drenāžu, ierīkot mākslīgo mitrzemi (virszemes vai pazemes), pāriet uz bioloģisko lauksaimniecību, ierīkot buferjoslu gar ūdenstecēm (meliorācijas grāvjiem) 6 m platumā;
* pasākumi mežsaimniecības radītā piesārņojuma samazināšanai ietekmētajos “riska” ūdensobjektos, tajā skaitā, ierīkot meža piekrastes aizsargjoslu (buferjoslu) 15 m platumā, izveidot maksimālās plūsmas kontroles dambi, ierīkot virszemes filtrācijas platību, ierīkot sedimentācijas dīķi (baseinu);
* pasākumi notekūdeņu radītā punktveida piesārņojuma samazināšanai ietekmētajos “riska” ūdensobjektos, izbūvējot jaunas notekūdeņu attīrīšanas iekārtas (NAI) un uzlabojot esošo NAI darbību, veicot pastiprinātu NAI darbības efektivitātes kontroli un priekšlikumu sagatavošanu NAI darbības uzlabošanai, ja kontroles gaitā fiksēta nepieciešamība pēc NAI darbības uzlabošanas, pārskatot piesārņojošās darbības atļaujās atļautos piesārņojuma novadīšanas apjomus u.c.;
* pasākumi decentralizēto kanalizācijas sistēmu radītā piesārņojuma samazināšanai, tajā skaitā, kontrolēt decentralizētās kanalizācijas sistēmas un veikt atbilstošu apsaimniekošanu, samazināt izkliedēto biogēnu slodzi tūrisma mītnēs, kempingos un rekreācijas teritorijās;
* pasākumi pārrobežu piesārņojuma samazināšanai, tajā skaitā, sadarboties ar Lietuvas, Baltkrievijas, Krievijas un Igaunijas iestādēm, kas atbild par UBAP izstrādi un īstenošanu, ar mērķi sagatavot starptautiskus apsaimniekošanas plānus kopīgajiem upju baseiniem; turpināt starpvalstu sadarbību par pārrobežu piesārņojuma samazināšanu un ūdens kvalitātes uzlabošanu, kopīgas monitoringa programmas saskaņošanu un kopīgu ekoloģiskās kvalitātes novērtējumu.

**Bīstamo vielu piesārņojums ienese**

* Pasākumi, kas izriet no Eiropas Parlamenta un Padomes Regulas (EK) Nr. 1907/2006 (2006.gada 18.decembris), kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK.
* Pasākumi, kas izriet no Eiropas Parlamenta un Padomes Direktīvas 2012/19/ES (2012.gada 4.jūlijs) par elektrisko un elektronisko iekārtu atkritumiem (EEIA).
* Pasākumi, kas izriet no Eiropas Parlamenta un Padomes Direktīvas 2011/65/ES (2011.gada 8.jūnijs) par dažu bīstamu vielu izmantošanas ierobežošanu elektriskās un elektroniskās iekārtās (EEI).
* Pasākumi, kas izriet no Eiropas Parlamenta un Padomes Regulas (ES) Nr. 1257/2013 (2013.gada 20.novembris) par kuģu pārstrādi un ar ko groza Regulu (EK) Nr. 1013/2006 un Direktīvu 2009/16/EK.
* Pasākumi, kas izriet no 2013.gada Minamatas konvencijas par dzīvsudrabu un Eiropas Parlamenta un Padomes Regulas (ES) 2017/852 (2017.gada 17.maijs) par dzīvsudrabu un ar ko atceļ Regulu (EK) Nr. 1102/2008.
* Pasākumi, kas izriet no 1979.gada Ženēvas konvencijas par robežšķērsojošo gaisa piesārņošanu lielos attālumos 1998.gada protokola par noturīgiem organiskajiem piesārņotājiem, 2001.gada Stokholmas konvencijas par noturīgiem organiskajiem piesārņotājiem un Eiropas Parlamenta un Padomes Regulas (ES) 2019/1021 (2019.gada 20.jūnijs) par noturīgajiem organiskajiem piesārņotājiem.
* Pasākumi, kas izriet no atjaunotā HELCOM “Baltijas jūras rīcības plāna” (2021) (rīcības bīstamo vielu segmentā).
* Papildus pasākumi bīstamo vielu piesārņojuma ieneses samazināšanai, kas noteikti “Upju baseinu apsaimniekošanas plānos” 2022.-2027.gadam, tajā skaitā:
  + veikt prioritāro un bīstamo vielu skrīningu notekūdeņu izplūdēs un pārskatīt piesārņojošās darbības atļaujas, iekļaujot plašāku prioritāro un bīstamo vielu monitoringu gan notekūdeņu izplūdēs, gan augšpus un lejpus izplūdēm, balstoties uz skrīninga rezultātiem;
  + ūdensobjektos ar dzīvsudraba koncentrāciju pārsniegumu veikt dzīvsudraba monitoringu virszemes ūdensobjektos, veikt datu analīzi piesārņojuma avota noskaidrošanai un īstenot pasākumus piesārņojuma samazināšanai;
  + ūdensobjektos ar PFOS koncentrāciju pārsniegumu noteikt PFOS rašanās avotus – veikt PFOS monitoringu virszemes ūdenī un notekūdeņu izplūdēs ar mērķi noteikt vielas rašanās avotus notekūdeņu izplūdēs;
  + veikt tendenču monitoringu ūdensobjektos ar dzīvsudraba un PBDE pārsniegumiem zivīs;
  + noteikt TBT rašanās avotus: Veikt TBT monitoringu virszemes ūdenī ar pārsniegumiem 2015.-2019. gadā (ūdensobjektā V003SP Liepājas Tirdzniecības kanāls), veikt monitoringu SIA “Liepājas kuģu būves rūpnīca” notekūdeņu izplūdē un piesārņojošās darbības atļaujas pārskatīšana attiecībā uz TBT emisijām vidē;
  + pasākumi piesārņoto vietu sanācijai 15 piesārņotās vietās.
* Pasākumi, kas ietverti “Atkritumu apsaimniekošanas valsts plānā 2021.-2028.gadam” (Ministru kabineta rīkojums Nr. 45 (22.01.2021.) “Atkritumu apsaimniekošanas valsts plāns 2021.-2028.gadam”)[[6]](#footnote-6), tajā skaitā:
  + līdz 2035.gadam samazināt poligonos apglabāto sadzīves atkritumu daudzumu līdz 10% no radītā sadzīves atkritumu daudzuma;
  + līdz 2025.gadam izveidot dalītu atkritumu savākšanas sistēmu attiecībā uz tekstilizstrādājumiem un sadzīves bīstamajiem atkritumiem (ietver arī EEIA);
  + nodrošināt sadzīvē radušos bīstamo atkritumu savākšanas iespējas visos izveidotajos atkritumu dalītās savākšanas laukumos (aptverot sadzīves ķīmiju, piesārņotu iepakojumu, medikamentus u.c.);
  + veicināt EEIA savākšanu un sagatavošanu pārstrādei (paredzēts iegādāties konteinerus EEIA savākšanai);
  + informēt iedzīvotājus un veidot izpratni par EEIA atkritumu bīstamību un iespējām tos nodot bez maksas;
  + īstenot investīciju projektus EEI sagatavošanas pārstrādei / reģenerācijai procesu un pārstrādes tehnoloģisko procesu pilnveidošanai;
  + pasākumi, lai samazinātu atkritumu apsaimniekošanas radītā piesārņojuma slodzi uz vidi (pasākumi esošo atkritumu krātuvju rekultivācijai un konservācijai 6 poligonos, vides aizsardzības pasākumi saistībā ar atkritumu poligonu infrastruktūras paplašināšanu).
* Pasākumi, kas ietverti “Vides politikas pamatnostādņu 2021.-2027.gadam 2.pielikumā “Latvijas nacionālais īstenošanas plāns par noturīgiem organiskajiem piesārņotājiem”:
  + saistībā ar atkritumu apsaimniekošanas plāniem, konsekventi nodrošināt elektrisko un elektronisko iekārtu (EEI) atkritumu dalītu savākšanu un iespējamo polibrominētos difenilēterus (PBDE) saturošo daļu demontāžu;
  + PBDE avotu noteikšana, veicot fokusētu pētījumu par to klātbūtni dažādās vietās (piemēram, mājsaimniecības, biroji), ka arī saistībā ar informācijas un komunikāciju tehnoloģiju un EEI produktu izcelsmi un lietojumu;
  + sistematizēta un plānota informācijas iegūšana par izstrādājumu sastāvā esošajām perfluoroktānsulfoskābēm (PFOS) gan no ražotājiem, izplatītājiem un, iespējams, importētājiem, kā arī no nozaru asociāciju pārstāvjiem, piemēram, veicot aptaujas;
  + iedzīvotāju un uzņēmumu izglītošana par PFOS sastopamību, to ietekmi un nevēlamajiem efektiem, kā arī par iespējamām alternatīvām to izmantošanas samazināšanai.

**Ogļūdeņražu piesārņojums**

* Pasākumi, kas izriet no 2020.gadā izstrādātā “Nacionālā rīcības plāna dzīvnieku glābšanai piesārņojuma gadījumā jūrā un krastā”;
* Pasākumi, kas ietverti “Prioritāro rīcību programmā Natura 2000 tīklam Latvijā (2021–2027)”: īstenot reaģēšanas rīcības dzīvnieku glābšanas darbiem jūras piesārņojuma avāriju gadījumā.

**Jūru piesārņojošie atkritumi**

* Pasākumi, kas ietverti “Atkritumu apsaimniekošanas valsts plānā 2021.-2028.gadam” (Ministru kabineta rīkojums Nr. 45 (22.01.2021.) “Atkritumu apsaimniekošanas valsts plāns 2021.-2028.gadam”) atkritumu rašanās novēršanai, dalītas atkritumu vākšanas un atkārtotas izmantošanas sistēmu uzlabošanai, tajā skaitā patērētāju informēšanai un izglītošanai, lai samazinātu atkritumu rašanos un nonākšanu vidē. Tajā skaitā pasākumi sekojošu ES direktīvu prasību ieviešanai: Eiropas Parlamenta un Padomes Direktīva (ES) 2018/852 (2018. gada 30. maijs) ar ko groza Direktīvu 94/62/EK par iepakojumu un izlietoto iepakojumu; Eiropas Parlamenta un Padomes Direktīvai (ES) 2015/720 (2015.gada 29.aprīlis), ar ko groza Direktīvu 94/62/EK attiecībā uz vieglās plastmasas iepirkumu maisiņu patēriņa samazināšanu; Eiropas Parlamenta un Padomes Direktīva (ES) 2019/904 (2019.gada 5.jūnijs) par konkrētu plastmasas izstrādājumu ietekmes uz vidi samazināšanu; Eiropas Parlamenta un Padomes Direktīva (ES) 2019/883 (2019.gada 17.aprīlis) par ostas atkritumu pieņemšanas iekārtām kuģu atkritumu nodošanai un ar ko groza Direktīvu 2010/65/ES un atceļ Direktīvu 2000/59/EK.
* Pasākumi atbilstoši HELCOM Rekomendācijai 28E/10 (15.11.2007.) par netiešās maksas piemērošanas sistēmu.
* Pasākumi, kas izriet no HELCOM Rekomendācijas 42-43/3 (20.10.2021.) “Pārskatītais reģionālais rīcības plāns jūru piesārņojošiem atkritumiem” (“Revised Regional Action Plan on Marine Litter”.
* Pasākumi, kas ietverti Atkritumu apsaimniekošanas valsts plāna 2021.-2028.gadam “Atkritumu rašanās novēršanas programmas” daļā “Pasākumi jūras, piekrastes, iekšzemes ūdeņu, īpaši aizsargājamo dabas teritoriju un citu teritoriju piegružojuma mazināšanai”, tajā skaitā:
* Veikt pasākumus, lai motivētu uzņēmumus ražot produktus, kuri ir pietiekami izturīgi atkārtotai izmantošanai un pārstrādei, kā arī izmantot mazāk kaitīgus izejmateriālus, fokusējoties uz jūras un piekrastes piegružojumā biežāk sastopamiem izstrādājumiem.
* Veicināt nepiegružošanas pasākumus īpaši aizsargājamās dabas teritorijās, t.sk. kampaņu “Dabā ejot, ko atnesi, to aiznes”.
* Veikt pētījumu, lai apzinātu mikroplastmasas lietošanu/ietekmes Latvijā un pilnveidot normatīvo regulējumu, lai mazinātu ietekmi uz jūras vidi.
* Veicināt brīvprātīgu vienošanos noslēgšanu ar mazumtirdzniecību, lai mazinātu plastmasas maisiņu patēriņu.
* Izveidot un ieviest dzērienu depozīta sistēmu un, kur iespējams, veicināt atkārtotas dzērienu pildīšanas sistēmas.
* Nodrošināt speciālu, tabakas izstrādājumiem paredzētu, atkritumu tvertņu izvietošanu publiskās vietās, kurās atļauts smēķēt, piemēram, pludmalēs un ārtelpās esošos restorānos, bāros, publiskās būvēs (iekšzemē un piekrastē, pludmalēs, uz prāmjiem).
* Izveidot platformu labai piekrastes sakopšanas praksei, tajā skaitā par pašvaldību un iedzīvotāju veikto pludmales un upju krastu attīrīšanu, kā arī jūras ūdeņu attīrīšanu, arī ostās, jahtu ostās un iekšzemes ūdeņos sadarbībā ar attiecīgajām nozarēm un institūcijām, tai skaitā, attīstīt labākās tehnoloģijas un metodes attīrīšanai no jūras un piekrastes piegružojuma.
* Veicināt pasākumus attiecībā jūras piegružojuma, kas rodas uz sauszemes, mazināšanai, nodrošinot sanitāro infrastruktūru jūras piekrastē un iekšzemes dabas tūrisma objektos.
* Nodrošināt uz kuģa sašķiroto kuģu atkritumu (direktīvas 2019/883/ES izpratnē) dalīto pieņemšanu ostu atkritumu pieņemšanas iekārtās.
* Veicināt atkritumu savākšanu no atpūtas kuģiem jahtu ostās (piemēram, atbilstoši ekosertifikāta “Zilais Karogs” prasībām atkritumu pieņemšanai un apsaimniekošanai jahtu ostās).
* Uzlabot ES regulas 1224/2009[[7]](#footnote-7) ieviešanu attiecībā uz ziņošanu par pazaudētajiem tīkliem un pazaudēto zvejas rīku atgūšanu.
* Veikt pētījumu par zvejniecības, akvakultūras un kuģniecības darbību rezultātā radīto plastmasas atkritumu apjomiem un par ekonomiskajiem instrumentiem šādu atkritumu atkārtotas izmantošanas un pārstrādes veicināšanai.
* Veicināt pazudušo zvejas tīklu izcelšanu.
* Veicināt izglītojošus pasākumus par jūras piegružošanu sinerģijā ar citiem pasākumiem ilgtspējīgas attīstības jomā un sadarbībā ar sabiedrību (t.sk. saistībā ar atkritumu rašanās novēršanu un ilgtspējīga patēriņa un ražošanas veicināšanu).
* Veicināt mācību programmas, citu starpā ietverot rekreācijas sektoru (piemērām, niršanas un burāšanas skolas), kuru ietvaros tiek attīstīta apziņa, izpratne un respekts pret jūras vidi.
* Atbalstīt piedalīšanos starptautiskajos, ES, Baltijas jūras reģionālajos un nacionālajos procesos un iniciatīvās jūras piegružojuma novēršanai un mazināšanai.
* Turpināt un pilnveidot “Vides izglītības fonda” īstenoto kampaņu “Mana jūra” pludmales atkritumu monitoringam, stāvokļa novērtēšanai un sabiedrības līdzdalības veicināšanai.
* Veicināt sabiedrības apziņu, tajā skaitā izmantojot informatīvās kampaņas bērniem, jauniešiem un patērētajiem par jūras piegružojuma rašanos un novēršanu (piemēram, par ēdienu un dzērienu iepakojuma vai plastmasas maisiņu savākšanu pēc izlietošanas), ņemot vērā jau pieejamos informatīvos materiālus un izmantojot grafiskos materiālus, tai skaitā, pludmales zonās.
* “Vides politikas pamatnostādņu 2021.-2027.gadam” pasākumi 36.rīcības virzienā “Nodrošināt atkritumu pieņemšanu no kuģiem ostās”, 39.rīcības virzienā “Jūras atkritumu samazināšana”, 40.rīcības virzienā “Jūru piesārņojošo atkritumu problēmas mazināšana, izmantojot labākās pieejamās prakses”.

1. Pieejams https://www.varam.gov.lv/lv/ejzf-projekts-zinasanu-uzlabosana-juras-vides-stavokla-joma [↑](#footnote-ref-1)
2. Stratēģija nosaka prasību par aizsargājamām noteikt vismaz 30% jūras teritorijas un stingri aizsargāt vismaz vienu trešdaļu aizsargājamo teritoriju, t.i. 10% jūras teritorijas. Stratēģija nosaka, ka tiks izstrādāts ES Dabas atjaunošanas plāns, tajā skaitā, tiks noteikti juridiski saistoši ES dabas atjaunošanas mērķrādītāji. [↑](#footnote-ref-2)
3. HELCOM (2021) Baltic Sea Action Plan: 2021 update. [↑](#footnote-ref-3)
4. Eiropas Parlamenta un Padomes Regula (ES) 2019/1241 (2019. gada 20. jūnijs) par zvejas resursu saglabāšanu un jūras ekosistēmu aizsardzību ar tehniskiem pasākumiem un ar ko groza Padomes Regulas (EK) Nr. 2019/2006, (EK) Nr. 1224/2009 un Eiropas Parlamenta un Padomes Regulas (ES) Nr. 1380/2013, (ES) 2016/1139, (ES) 2018/973, (ES) 2019/472 un (ES) 2019/1022 un atceļ Padomes Regulas (EK) Nr. 894/97, (EK) Nr. 850/98, (EK) Nr. 2549/2000, (EK) Nr. 254/2002, (EK) Nr. 812/2004 un (EK) Nr. 2187/2005. [↑](#footnote-ref-4)
5. Atbilstoši Eiropas Parlamenta un Padomes Direktīvai 2000/60/EK (2000.gada 23.oktobris), ar ko izveido sistēmu Kopienas rīcībai ūdens resursu politikas jomā. [↑](#footnote-ref-5)
6. Tajā skaitā pasākumi sekojošu ES direktīvu prasību ieviešanai: Eiropas Parlamenta un Padomes 2018.gada 30.maija Direktīva 2018/850/ES, ar ko groza Direktīvu 1999/31/EK par atkritumu poligoniem; Eiropas Parlamenta un Padomes 2018.gada 30.maija Direktīva 2018/851/ES, ar ko groza Direktīvu 2008/98 par atkritumiem; Eiropas Parlamenta un Padomes Direktīva 2012/19/ES (2012.gada 4.jūlijs) par elektrisko un elektronisko iekārtu atkritumiem (EEIA). [↑](#footnote-ref-6)
7. Padomes Regula (EK) Nr. 1224/2009 (2009. gada 20. novembris), ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem, un groza Regulas (EK) Nr. 847/96, (EK) Nr. 2371/2002, (EK) Nr. 811/2004, (EK) Nr. 768/2005, (EK) Nr. 2115/2005, (EK) Nr. 2166/2005, (EK) Nr. 388/2006, (EK) Nr. 509/2007, (EK) Nr. 676/2007, (EK) Nr. 1098/2007, (EK) Nr. 1300/2008 un (EK) Nr. 1342/2008, un atceļ Regulas (EEK) Nr. 2847/93, (EK) Nr. 1627/94 un (EK) Nr. 1966/2006. [↑](#footnote-ref-7)